Nytt tøft år

Under Lars Bohinens ledelse gjorde Sandefjord de fleste tips til skamme i 2017. Samtidig skal vi huske på at klubben kun var fire poeng fra direkte nedrykk, men Bohinen fikk i hvert fall bevist at det er mulig å stoppe heisen, der Sandefjord har vært passasjer i noen sesonger nå.

Bohinen mente nok var nok og dro til Aalesund. Nå er det opp til eks-LSK-spiss og Levanger-trener Magnus Powell å fortsette utviklingen. Powell er en klassisk, svensk 4-4-2-mann, men Sandefjord skal spille 3-4-3. Hva skjer da?

Dette er et av flere gode spørsmål denne sesongen. Kan Powell få noe ut av Sandefjord, eller starter heisen igjen nå?

VG tror stallen er for tynn, at motgangen vil komme tilbake - og at Sandefjord rykker ned igjen. Uten at det er noen katastrofe for klubben.